Wie anderi fränkischi Herrscher au, het dr Theudebert mehreri Fraue gha. Er het sich 531 mit dr  Wisigard, dr Dochder vom König vo de Lombarde Wacho, verlobt. Vo 532 bis 637/8 aber het er mit ere verhürotete Galloromanin, dr Deuteria, e Verhältnis gha, wo dr Sohn Theudebald uf d Wält brocht het. Er het se müesse verstosse, wil siini fränkische Chrieger us irgend eme Grund d Deuteria nit hai möge. Denn het er d Wisigard doch no ghürotet. Die isch aber churz druf gstorbe, und dr Theudebert het e Frau ghürotet, wo me dr Name von ere nit weiss. Si hai zsämme e Dochter, d Berthoara, gha.